ai4bharat/Pralekha huggingface dataset:
रेल्वे मंत्रालय
रेल्वे स्थानकांवर जागतिक तोडीच्या सुविधा
रेल्वे मंत्रालयाने ‘स्थानक पुनर्विकास योजने अंतर्गत’ रेल्वे स्थानकांवरच्या सुविधात सुधारणा आणि वृद्धी करण्याचे नियोजन केल्याची माहिती रेल्वेमंत्री पियुष गोयल यांनी आज लोकसभेत एका प्रश्नाच्या लेखी उत्तरात दिली. या योजने अंतर्गत स्थानक इमारतीत प्रवाश्यांची कोंडी न होता ये-जा, आगमन झालेले आणि निघालेले असे प्रवाश्यांचे विभाजन, शहराच्या दोन्ही बाजू जोडणे, बस,मेट्रो यासारख्या इतर वाहतूक व्यवस्थेशी सांगड, प्रवासी स्नेही आंतरराष्ट्रीय चिन्हे, प्रवाश्यांना सोडण्यासाठी आणि नेण्यासाठी तसेच पार्किंगसाठी पुरेशी तरतूद यांचा यात समावेश आहे.
महाराष्ट्रातल्या नागपूर, छत्रपती शिवाजी महाराज टर्मिनस आणि अजनी स्थानकांवर पुनर्विकासाचे काम हाती घेण्यात आले आहे.अशा प्रकारचा स्थानक पुनर्विकास कार्यक्रम प्रथमच हाती घेण्यात आला आहे. हे काम गुंतागुंतीच्या स्वरूपाचे असून तपशीलवार तांत्रिक-वित्तीय व्यवहार्यता अभ्यासाची आणि शहरी, स्थानिक संस्थांकडून विविध वैधानिक मंजुऱ्यांची यासाठी आवश्यकता आहे. त्यामुळे या क्षणाला यासाठी कालमर्यादा दर्शवण्यात आलेली नाही असे या उत्तरात म्हटले आहे.
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 219.46 कोटी मात्रांची संख्या केली पार
12 ते 14 वयोगटातील 4.11 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 25,510
गेल्या 24 तासात 2,141 नव्या कोरोना रुग्णांची नोंद
रुग्ण बरे होण्याचा दर सध्या 98.76%
सध्याचा साप्ताहिक पॉझिटिव्हिटी दर 0.97%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार भारताच्या देशव्यापी कोविड-19 प्रतिबंधक लसीकरण मोहिमेने 219.46  कोटींची संख्या ओलांडली आहे.
देशातील 12 ते 14 वर्ष वयोगटातील बालकांसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.11  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415361
|
|
2nd Dose
|
|
10120257
|
|
Precaution Dose
|
|
7063520
|
|
FLWs
|
|
1st Dose
|
|
18437087
|
|
2nd Dose
|
|
17719156
|
|
Precaution Dose
|
|
13734968
|
|
Age Group 12-14 years
|
|
1st Dose
|
|
41194276
|
|
2nd Dose
|
|
32245804
|
|
Age Group 15-18 years
|
|
1st Dose
|
|
61996247
|
|
2nd Dose
|
|
53280780
|
|
Age Group 18-44 years
|
|
1st Dose
|
|
561393284
|
|
2nd Dose
|
|
516225893
|
|
Precaution Dose
|
|
100059449
|
|
Age Group 45-59 years
|
|
1st Dose
|
|
204045908
|
|
2nd Dose
|
|
197057206
|
|
Precaution Dose
|
|
50524481
|
|
Over 60 years
|
|
1st Dose
|
|
127679730
|
|
2nd Dose
|
|
123207835
|
|
Precaution Dose
|
|
48232994
|
|
Precaution Dose
|
|
21,96,15,412
|
|
Total
|
|
2,19,46,34,236
भारतातील रुग्णसंख्या सध्या 25,510 इतकी आहे, ती देशाच्या एकूण रुग्णसंख्येच्या तुलनेत 0.6% इतकी आहे.
परिणामी, भारतात रुग्ण बरे होण्याचा दर 98.76% झाला आहे. गेल्या 24 तासांत 2,579 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,82,064 झाली आहे.
गेल्या 24 तासात 2,141 नव्या कोरोना रुग्णांची नोंद झाली.
गेल्या 24 तासात एकूण 2,51,515 चाचण्या करण्यात आल्या. भारताने आतापर्यंत एकूण 89.94  कोटींपेक्षा जास्त चाचण्या केल्या आहेत.
साप्ताहिक पॉझिटिव्हिटी दर सध्या 0.97% तर दैनंदिन पॉझिटिव्हिटी दर 0.85% आहे.
कायदा आणि न्याय मंत्रालय
आयकर अपिलीय प्राधिकरणाने टाटा एज्युकेशन अँड डेव्हलपमेंट ट्रस्टला दिली 220 कोटीं रुपयांची सूट
या खटल्यात टाटा एज्युकेशन अँड डेव्हलपमेंट ट्रस्टच्या बाजूने निकाल देत ट्रस्टने आयकर खात्याला 220 कोटी रुपयांचा कर भरण्यापासून ,ट्रस्टची सुटका करीत मोठा दिलासा दिला आहे. प्राधिकरणाने कमीत कमी कर भरण्यापासून देखील संस्थेला सूट दिली आहे.
2011-12 आणि 2012-2013 या वित्तीय वर्षांमधे या संस्थेने अमेरिकेतील काँर्नेल विद्यापीठासोबत, भारतीय विद्यार्थ्यांना स्काँलरशीप देण्यासाठी आणि हारवर्ड बिझनेस स्कूलमधे कार्यकारी इमारत बांधून त्याला टाटा हाँल असे नाव देण्यासाठी, देणगीनिधी देण्यासाठी पैसे खर्च केले होते.ट्रस्टने 2011-12 यावर्षी 197.79 कोटी रुपये तर 2012-13 यावर्षी 25.37 कोटी रुपये देणगी म्हणून दिले होते.
संस्थेला अशाप्रकारे करसंस्थेने थेट सूट देणे म्हणजे आयकर कायद्याच्या विरुद्ध असल्याचे मत नोंदवून, 2018 साली लोकसभेतील सार्वजनिक वित्तीय समितीने, याबाबत चौकशीची मागणी केल्यानंतर हा विवाद सुरू झाला.
याबाबतचा निकाल पूर्ण करताना आयटीएटीने शुक्रवारी सांगितले, की अशा प्रकारची सर्व अपिले ही "शैक्षणिक आणि अवघड " या प्रकारात वर्ग होतात.आम्ही या करदात्याच्या अपिलाचा विचार याच पार्श्वभूमीवर केला आणि त्यामुळे या अपिलाचा विचार करदात्याच्या बाजूने केला आहे. यामुळेच आम्ही करदात्याचे समर्थन करत असून आणि त्यांनी उरलेला कर भरावा याचा देखील अस्विकार करत आहोत,असे प्राधिकरणाने सांगितले.
अपिलीय प्राधिकरणाने पुढे असेही म्हटले आहे, की अशाप्रकारच्या टाळता येऊ शकणाऱ्या दाव्यांमुळे, न्यायक्षेत्रासमोर येणाऱ्या गंभीर दाव्यांसाठीचा वेळ खर्च होतो शिवाय लोकोपयोगी संस्थांच्या अल्प संसाधनांचा नाहक वापरही होतो, त्यामुळे समाजालादेखील कोणताही लाभ होत नाही. भारत सरकारची कामगिरी उत्तम असून, अशा प्रकारच्या स्वागतार्ह धोरणांचा अवलंब केल्यामुळे अपवादात्मक परिस्थिती झाकोळली जात नसून ,अधिकारीक संवेदनशीलता लक्षात घेऊन, ती कमी करायला हवी,अशी आशा प्राधिकरणाने यावेळी व्यक्त केली. करप्रशासनाने न्याय्य आणि प्रामाणिक पध्दतींचा अवलंब करून करदात्यांमधे मैत्रीचे वातावरण निर्माण करण्यासाठी प्रयत्नशील असावे, असेही निरिक्षण प्राधिकरणाने यावेळी नोंदविले.
अपिलीय प्राधिकरणाच्या समग्र आदेशाचे मूल्यमापन करण्यासाठी,ही लिंक क्लिक करा.
पंतप्रधान कार्यालय
केंद्रीय राखीव पोलीस दल जवानांच्या वृक्षारोपण मोहिमेची पंतप्रधानांकडून प्रशंसा
सीआरपीएफ अर्थात केंद्रीय राखीव पोलीस दल जवानांच्या वृक्षारोपण मोहिमेचे पंतप्रधानांनी प्रशंसा केली आहे. या मोहिमेअंतर्गत विश्वनाथ धाम आणि ज्ञानवापीच्या सुरक्षेसाठी तैनात सीआरपीएफच्या तुकडीने 75,000झाडे लावली आहेत. हे प्रयत्न संपूर्ण देशासाठी एक उदाहरण असल्याचे पंतप्रधानांनी म्हटले आहे.
त्यांनी ट्विट केले:
“सीआरपीएफ जवानांचा हा उपक्रम प्रत्येकाला प्रेरणा देणारा आहे. सुरक्षेचे पहारेदार असलेल्या जवानांचा पर्यावरण रक्षणाचा हा प्रयत्न देशासाठी एक आदर्श आहे. @crpfindia”
वाणिज्य आणि उदयोग मंत्रालय
यावर्षीच्या जून महिन्यात भारतातील अभियांत्रिकी वस्तूंच्या निर्यातीत 52.4% ची वाढ
नवी दिल्ली, 16 जुलै 2021
भारतातून जून 2021 मध्ये 32.50 बिलीयन अमेरिकी डॉलर्स किमतीच्या व्यापारी मालाची निर्यात झाली, त्या तुलनेत गेल्या वर्षीच्या जून महिन्यात 21.91 बिलीयन अमेरिकी डॉलर्सची निर्यात नोंदली गेली होती. यावरून, निर्यातीत 48.34% सकारात्मक वाढ झाल्याचे दिसत आहे. भारतीय अभियांत्रिकी वस्तूंच्या निर्यातीने आधीच्या दोन महिन्यांतील कल कायम ठेवत जून 2021 मध्ये देखील चढता क्रम दर्शविला होता. गेल्या वर्षीच्या जून महिन्यातील निर्यातीच्या आकडेवारीशी तुलना करता भारतातील अभियांत्रिकी वस्तूंच्या निर्यातीने यावर्षी जून महिन्यात 52.4% ची वाढ नोंदविली.
जून 2019 मध्ये देशातील अभियांत्रिकी वस्तूंची निर्यात 6,274.9 दशलक्ष अमेरिकी डॉलर्स इतकी होती, जून 2020 मध्ये 5,841.6 दशलक्ष अमेरिकी डॉलर्स किमतीच्या वस्तूंची निर्यात झाली तर जून 2021 मध्ये यात वाढ होऊन ती 8,903.5 दशलक्ष अमेरिकी डॉलर्सवर पोहोचली. सन 2021-22 या वर्षात एप्रिल ते जून या कालावधीत झालेली एकूण अभियांत्रिकी निर्यात 24,772.6 दशलक्ष अमेरिकी डॉलर्स होती हे लक्षात घेता सन 2020-21 या वर्षात एप्रिल ते जून या कालावधीत करण्यात आलेल्या निर्यातीपेक्षा 82 टक्क्यांची वाढ झाल्याचे दिसत आहे.
वाहन उद्योग  क्षेत्राने विद्यमान वर्षाच्या पहिल्या तिमाहीत वर्ष 2019-2020 मधील याच कालावधीच्या तुलनेत 1.7% ची वाढ नोंदवली. वर्ष 2020-21 च्या पहिल्या तिमाहीतील निर्यातीचा संदर्भ लक्षात घेता या वर्षी वाहन उद्योग क्षेत्राच्या निर्यातीत 195% ची वाढ नोंदली गेली. प्रामुख्याने दोन चाकी आणि तीन चाकी वाहने ; मोटार वाहने आणि कार्स  तसेच वाहनांचे घटक आणि सुटे भाग यांच्या निर्यातीतील तीव्र वाढीमुळे वाहन उद्योग क्षेत्राच्या निर्यातीत ही वाढ झाल्याचे दिसते आहे.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
वाणिज्य आणि उदयोग मंत्रालय
केंद्रीय मंत्री पीयूष गोयल यांचे जागतिक समुदायाला कोविड19 वर, योग्य प्रमाणात आणि परवडणाऱ्या किंमतींमध्ये लसी आणि औषधांची वेळेवर व पुरेशा प्रमाणात उपलब्धता सुनिश्चित करण्याचे आवाहन
नवी दिल्ली, 27 ऑक्टोबर 2020
केंद्रीय मंत्री पीयूष गोयल यांनी जागतिक समुदायाला कोविड19 वर, योग्य प्रमाणात आणि परवडणाऱ्या किंमतींमध्ये लसी आणि औषधांची वेळेवर व पुरेशा प्रमाणात उपलब्धता सुनिश्चित करण्याचे आवाहन केले आहे. आज झालेल्या डब्ल्यूटीओ मंत्र्यांच्या आभासी बैठकीत आपल्या ते म्हणाले की, मर्यादित उत्पादन क्षमता असलेल्या देशांना, या वैद्यकीय पुरवठ्यासंदर्भातील आव्हानांना तोंड देण्यासाठी भारत आणि दक्षिण आफ्रिकेने ट्रिप्स माफी प्रस्तावित केली आहे. यासंदर्भात सर्व सभासदांनी या प्रस्तावाला पाठिंबा देण्याचे आवाहन त्यांनी यावेळी केले.
कोविड - 19 मुळे जागतिक आर्थिक आणि व्यापार व्यवस्थेतील दुर्बलता आणि असमानता समोर आली आहे, असे गोयल यावेळी म्हणाले. तातडीची आव्हाने सोडविण्यासाठी प्रभावी उपाययोजना करणे आणि असमतोल जागतिक व्यापार प्रणालीत सुधारणा कशी करावी यासाठी दीर्घकालीन आराखडा तयार करणे ही काळाची गरज आहे असे त्यांनी स्पष्ट केले. गोयल म्हणाले की, प्रत्येक संकट, हे प्रगतीच्या मार्गांसाठी नवीन संधी देते यावर भारताचा विश्वास आहे, असे त्यांनी नमूद केले.
गोयल म्हणाले की, साथीच्या आजाराने आरोग्य सेवा व्यावसायिकांच्या सीमेवरील सहज वाहतुकीच्या आवश्यकतेवर देखील प्रकाश टाकला आहे. चालू मत्स्य पालन अनुदान वाटाघाटीच्या मुद्यांवर मंत्री म्हणाले की काही देशांकडून होणाऱ्या औद्योगिक मासेमारीच्या समस्येवर चर्चेतून तोडगा निघाला पाहिजे कारण यामुळे जागतिक मत्स्यसाठ्यात मोठी घट झाली आहे.
विकसनशील देशांना जागतिक व्यापार व्यवस्थेमध्ये अधिक चांगल्या प्रकारे समाकलित होण्यासाठी आवश्यक असलेल्या धोरणात्मक बाजूंवर बंधने घालण्याचे कोणतेही प्रयत्न भारत स्वीकारणार नाही असे ते म्हणाले.
असमान विकास, असमान पातळीवरील आर्थिक विकास आणि राष्ट्रांमधील मानवी विकास निर्देशकांमध्ये असमानता लक्षात घेऊन कमी विकसित आणि विकसनशील देशांसाठी आपण अधिकाधिक संधी निर्माण केल्या पाहिजेत, जेणेकरून जागतिक व्यापार योग्य आणि शाश्वत होईल, असे ते म्हणाले.
M.Chopade/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 148
पंतप्रधान कार्यालय
गुड फ्रायडे निमित्त पंतप्रधानांकडून येशू ख्रिस्ताचे स्मरण
नवी दिल्ली, 10 एप्रिल 2020
पंतप्रधान नरेंद्र मोदी यांनी गुड फ्रायडे निमित्त सत्य, सेवा आणि न्यायाप्रति येशू ख्रिस्ताच्या वचनबद्धतेचे स्मरण केले.
“प्रभु ख्रिस्ताने आपले आयुष्य इतरांच्या सेवेसाठी वाहून घेतले. त्यांचे धैर्य, नितीमत्ता आणि न्यायभावना अनन्यसाधारण आहे. गुड फ्रायडे निमित्त मी प्रभु ख्रिस्ताचे तसेच सत्य, सेवा आणि न्यायाप्रति त्यांच्या बांधिलकीचे स्मरण करतो”, असे पंतप्रधानांनी आपल्या संदेशात म्हटले आहे.
U.Ujgare/M.Pange/D.Rane
(
मंत्रिमंडळ
एअर इंडिया आणि तिची सहाय्यक, संयुक्त प्रकल्पांच्या निर्गुंतवणूक आणि विशेष प्रकल्प स्थापनेसाठी मंत्रिमंडळाची मान्यता
नवी दिल्ली, 28 फेब्रुवारी 2019
एअर इंडिया आणि याची सहाय्यक कंपनी/ संयुक्त प्रकल्पांच्या निर्गुंतवणूकीसाठी विशेष प्रकल्प स्थापनेला मंत्रिमंडळाने पूर्वलक्षी प्रभावाने मान्यता दिली आहे.
तपशील-
नागरी विमान मंत्रालयाने विशेष प्रकल्प निर्मितीसाठी आदेश जारी केला आहे. एअर इंडिया असेटहोल्डिंग हा विशेष प्रकल्प 22 जानेवारी 2018 ला स्थापन करण्यात आला.
नव्याने निर्माण करण्यात आलेल्या विशेष प्रकल्पात एअर इंडियाचे रुपये 29,464 कोटीचे कर्ज, एआयएटीएसएल, एएएसएलसारख्या, एअर इंडियाच्या धोरणात्मक निर्गुंतवणूकीचा भाग नसलेल्या सहाय्यक कंपन्या, कमी महत्वाची संपत्ती, चित्रे, इतर कलाकृती हस्तांतरित करण्याचा निर्णय घेण्यात आला आहे.
B.Gokhale/N.Chitale/D.Rane
(Visitor Counter : 61
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 26 नोव्हेंबर 2021
आरोग्य मंत्रालयाची कोविड-19 घडामोडींवरील माहिती
गेल्या 24 तासांच्या कालावधीत, कोविड प्रतिबंधक लसीच्या 83,88,824 मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 120 कोटी 27 लाखांचा  टप्पा ओलांडला आहे. देशभरात 1,24,56,121 सत्रांच्या आयोजनातून हे उद्दिष्ट साध्य करण्यात आले.
गेल्या 24 तासात 9,868 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,39,77,830 झाली आहे.
परिणामी, भारतातील रोगमुक्ती दर 98.33% झाला असून मार्च 2020 पासूनचा हा सर्वात उच्चांकी दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, रोज नोंदल्या जाणाऱ्या नव्या कोविड बाधितांची संख्या आता गेले सलग 152 दिवस, 50,000 हून कमी असण्याचा कल कायम आहे.
गेल्या 24 तासात, 10,549 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 1,10,133 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.32% असून मार्च 2020 पासूनचे हे सर्वात कमी प्रमाण आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासात देशात एकूण 11,81,246 चाचण्या करण्यात आल्या. देशात आतापर्यंत एकंदर 63 कोटी 71 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 0.89% असून गेले 12 दिवस हा दर 1%हून कमी राहिला आहे. दैनंदिन पॉझिटीव्हिटी दर आज 0.89% इतका आहे. दैनंदिन पॉझिटीव्हिटी दर गेले सलग 53 दिवस 2% हून कमी आणि गेले सलग 88 दिवस 3% हून कमी राहिला आहे.
इतर अपडेट्स :-
G.Chippalkatti/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
वाणिज्य आणि उदयोग मंत्रालय
लिंबूवर्गीय फळांच्या निर्यातीला चालना देण्यासाठी आणि मूल्य वर्धित उत्पादनासाठी अपेडा आणि नागपूरची आयसीएआर-केंद्रीय लिंबूवर्गीय संशोधन संस्था यांच्यात सामंजस्य करारावर स्वाक्षऱ्या
उत्पादन निहाय क्लस्टरना प्रोत्साहन, जागतिक बाजारपेठेशी संपर्काद्वारे निर्यातीचा विस्तार करण्याचा या सामंजस्य कराराचा उद्देश
नवी दिल्ली, 11 ऑक्टोबर 2021
लिंबूवर्गीय फळांच्या निर्यातीला प्रोत्साहन आणि त्यांच्या मूल्यवर्धित उत्पादनासाठी कृषी आणि प्रक्रिया केलेली अन्न उत्पादने निर्यात विकास प्राधिकरण  ने, भारतीय कृषी संशोधन परिषद - केंद्रीय लिंबूवर्गीय संशोधन संस्था  नागपूर समवेत सामंजस्य करारावर स्वाक्षऱ्या केल्या आहेत.
उत्पादन विशिष्ट क्लस्टर तसेच प्रभावी शेतीवर लक्ष केंद्रित करत अपेडा आणि आयसीएआर-सीसीआरआयकडून तंत्रज्ञानाचा विकास या सामंजस्य करारा मध्ये अपेक्षित आहे. निर्यातीत वैविध्य आणत आणि जागतिक स्तरावर ब्रान्ड इंडिया सुस्थापित करत उच्च मूल्य कृषी उत्पादन निर्यातीला चालना देण्यावर हा सामंजस्य करार लक्ष केंद्रित करणार आहे.
उत्पादन विकास कार्यामध्ये क्षेत्र डीजीटायझेशन, गुणवत्ता नियंत्रणासाठी प्रभावी उपाययोजना, सेंद्रिय शेतांचा विकास यांचा समावेश असल्याचे या सामंजस्य करारात म्हटले आहे. कृषी व्यवसाय आणि निर्यातीला चालना देण्यासाठी अपेडा आणि आयसीएआर-सीसीआरआय, शेतकरी, उद्योजक, निर्यातदार आणि इतर संबंधीतांसाठी क्षमता वृद्धीसाठी कार्यक्रम आयोजित करणार आहेत.
केंद्रीय रस्ते वाहतूक आणि महामार्ग मंत्री नितीन गडकरी आणि अपेडाचे अध्यक्ष डॉ एम अंगमुथू यांच्या उपस्थितीत नुकत्याच स्वाक्षऱ्या झालेल्या या सामंजस्य कराराचा उद्देश शेतकरी उत्पादक संस्था आणि शेतकरी उत्पादक कंपन्याना प्रोत्साहन आणि आंतरराष्ट्रीय बाजारपेठेशी त्याची जोडणी करणे हा आहे.
हवामानाशी मिळती जुळती शेती, ब्लॉक चें तंत्रज्ञान आणि शेतकऱ्यांच्या आवश्यकतानुरूप व्यवसाय मॉडेलला आकार देणे या हेतूने हा सामंजस्य करार करण्यात आला आहे.
संबंधित राज्ये आणि जिल्ह्यातल्या शेतकरी उत्पादक संस्था किंवा स्वयंसेवी संस्थाच्या सहयोगाने कृषी स्तरावरच्या निर्यात केंद्री घडामोडी व्यापक करण्यात येतील.
ज्या देशांमध्ये निर्यात केली जात आहे त्या देशांकरिता उत्तम मालाच्या कटिबद्धतेसाठी प्रोत्साहन देण्यासाठी सुरवातीपासून ते अंतिम टोकापर्यंत शाश्वत मूल्य साखळी विकसित करणे असा या कराराचा उद्देश आहे. त्याचबरोबर भौगोलिक संकेतक हा टॅग प्राप्त नागपूर संत्र्यांच्या आणि महाराष्ट्रातल्या सेंद्रिय लिंबूवर्गीय उत्पादनांच्या निर्यातीला प्रोत्साहन देण्यासाठी हा करार झाला आहे. कीटक आणि रोग यासारख्या निर्यातीत येणाऱ्या आव्हानांवर मात करण्यासाठीही आयसीएआर-सीसीआरआय योगदान देणार आहे.S.Tupe/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208
रस्ते वाहतूक आणि महामार्ग मंत्रालय
पंतप्रधान गतिशक्ती राष्ट्रीय मास्टर प्लॅन -22 मल्टी-मॉडल कनेक्टिव्हिटी सुधारण्यासाठी ग्रीनफील्ड एक्सप्रेसवे, 23 प्रमुख पायाभूत विकास प्रकल्प, 35 मल्टी-मॉडल लॉजिस्टिक्स  आणि इतर महामार्ग प्रकल्प प्रस्तावित
नवी दिल्ली, 15 फेब्रुवारी 2022
रस्ते वाहतूक आणि महामार्ग मंत्रालयाने  "पंतप्रधान गतिशक्ती राष्ट्रीय मास्टर प्लॅन " अंतर्गत लक्षणीय प्रगती केली आहे. देशभरात मल्टी-मॉडल कनेक्टिव्हिटी आणि शेवटच्या मैलापर्यंत कनेक्टिव्हिटी सुधारणे हे याचे उद्दिष्ट आहे.
“गती शक्ती” हा एक डिजिटल मंच आहे, जो औद्योगिक समूह आणि आर्थिक नोड्ससाठी पायाभूत कनेक्टिव्हिटी प्रकल्पांच्या एकात्मिक नियोजन आणि समन्वित अंमलबजावणीसाठी रेल्वे आणि रस्ते मार्गासह 16 मंत्रालयांना एकत्र आणेल.
पंतप्रधान गति शक्ती राष्ट्रीय मास्टर प्लॅनचा एक भाग म्हणून, मंत्रालयाने भारतमाला योजना आणि मंत्रालयाच्या इतर योजनांचा भाग म्हणून 22 ग्रीनफील्ड एक्सप्रेसवे, 23 इतर प्रमुख पायाभूत प्रकल्प आणि इतर महामार्ग प्रकल्प तसेच 35 मल्टी-मॉडल लॉजिस्टिक पार्क  विकसित करण्याची योजना आखली आहे. काही प्रमुख द्रुतगती मार्ग आणि कॉरिडॉरचे काम सुरु आहे, यामध्ये दिल्ली – मुंबई एक्सप्रेसवे, अहमदाबाद – धोलेरा एक्सप्रेसवे, दिल्ली-अमृतसर-कटरा एक्सप्रेसवे यांचा समावेश आहे.
काही प्रमुख पायाभूत विकास प्रकल्प, ज्यांचे काम सुरु आहेत, त्यात झोजिला बोगदा  आणि धुबरी-फुलबारी  दरम्यान ब्रह्मपुत्रेवरील 4-पदरी पुलाचे बांधकाम यांचा समावेश आहे.
मंत्रालयाने, त्यांच्या एनएचएआय /एनएचएलएमएल आणि एनएचआयडीसीएल या अंमलबजावणी संस्थाद्वारे, भारतमाला परियोजन टप्पा I अंतर्गत विकासासाठी निवडलेल्या 35 मल्टिमोडल लॉजिस्टिक पार्क  प्रकल्पांच्या अंमलबजावणीच्या कामात गती ठेवली आहे. याशिवाय, तीन एमएमएलपीसाठी निविदा मागवण्यात आल्या आहेत: 1. एमएमएलपी नागपूर: सिंदी गावात जेएनपीटीच्या भागीदारीतून विकसित केले जात आहे 2. एमएमएलपी चेन्नई 3.एमएमएलपी बंगळुरू यांचा समावेश आहे.
“पीएम गति शक्ती” अंतर्गत प्रकल्पांच्या संदर्भात झालेल्या प्रगतीबाबत लोकांना अवगत करण्यासाठी मंत्रालयाने गेल्या दोन आठवड्यांत सोशल मीडियावर एक विशेष मोहीम राबवली. या मोहिमेअंतर्गत, मंत्रालयाने ट्विटर, फेसबुक, इंस्टाग्राम आणि कू सारख्या विविध सोशल मीडिया प्लॅटफॉर्मवर ग्रीनफील्ड एक्सप्रेसवे आणि कॉरिडॉर, मल्टी-मॉडल लॉजिस्टिक पार्क , रोपवे आणि इतर प्रमुख पायाभूत सुविधा प्रकल्पांच्या सद्यस्थितीबद्दल जनतेला माहिती दिली.
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
सुक्ष्म, लघु आणि मध्यम उदयोग मंत्रालय
खादी आणि ग्रामोद्योग आयोग 7.5 लाख मास्क तातडीने जम्मू–काश्मिरला पुरवणार
सर्व खादी ग्रामोद्योग केंद्रांनी 500 मास्क जिल्हाधिकाऱ्यांना मोफत देण्याचे खादी ग्रामोद्योगच्या अध्यक्षांचे आवाहन
नवी दिल्ली, 12 एप्रिल 2020
खादी आणि ग्रामोद्योग आयोगाला  मोठ्या प्रमाणावर दोन-पदरी खादीचे मास्क विकसित करण्यात यश आले असुन मोठ्या प्रमाणावर त्याचा पुरवठा करण्यासाठी त्यांनी मागणीची पूर्तता करण्यास होकार दिला आहे. या यशात भर घालणारी बाब म्हणजे, नुकतीच खादी आणि ग्रामोद्योग आयोगाला, जम्मू आणि काश्मिर सरकारकडूनही 7.5 लाख खादीचे मास्क पुरविण्याची मोठी ऑर्डर मिळाली आहे, ज्यात केवळ 5 लाख मास्क जम्मू जिल्ह्यासाठी, एक लाख चाळीस हजार पुलवामा जिल्ह्यासाठी, एक लाख उधमपूर जिल्ह्यासाठी आणि 10,000 कुपवाडा जिल्ह्यासाठी आहेत. हे मास्क 20 एप्रिलपर्यंत जिल्ह्याच्या विकास आयुक्तांना मदत म्हणून पाठविण्यात येणार आहेत. कापडी पुनर्वापर करता येण्यासारखे, हे मास्क तीन पदरांसह 7 इंच  आणि 9 इंच  आणि चार बंद असलेले आहेत.
खादी आणि ग्रामोद्योग आयोगाचे  अध्यक्ष व्ही. के. सक्सेना म्हणाले की, केव्हीआयसी हेतूपूर्वक दोन घड्या असलेले खादी कापडाच्या मास्कचे उत्पादन करीत आहे. हा मास्क आतल्या बाजूला 70 टक्के ओलावा टिकवून ठेवतो, शिवाय हवा खेळती राहण्यासाठी यात पुरेशी जागा आहे, म्हणून अगदी सहज उपलब्ध होणारे, पाकिटात ठेवता येण्याजोगे हे पर्यायी मास्क आहेत.
सध्या, जम्मू जवळ असलेल्या नागरोट्टा या खादी शिलाईचे केंद्राचे रूपांतर मास्क शिलाई केंद्रामध्ये झाले आहे, जे प्रति दिन 10,000 मास्कचे उत्पादन करीत आहे, तर बाकीच्या शिल्लक ऑर्डर्स श्रीनगर आणि आसपासच्या स्वयंसहायता गट  आणि खादी संस्था पूर्ण करीत आहेत.
एक मीटर खादीच्या कापडात दोन-पदर असलेले 10 मास्क तयार होऊ शकतात. 7.5 लाख मास्क बनविण्याच्या ऑर्डरसाठी 75,000 मीटर खादीचे कापड वापरले जाईल, त्यामुळे खादी कारागीरांच्या रोजगारांच्या संधीमध्ये आणखी वाढ होणार आहे. जसे की जम्मू आणि काश्मिर संस्थांमधून केवळ लोकरीच्या धाग्यांचे उत्पादन होतात. आणि मास्कसाठी लागणारे सुती धागे हे हरियाणा आणि उत्तर प्रदेश येथील खादी संस्थांमधून खरेदी केले जातात आणि जिल्हा अधिकाऱ्यांची विशेष परवानगी घेऊन त्यांना पाठविले जातात.
दरम्यान, देशभरातील स्थानिक प्रशासनास पाठिंबा देण्यासाठी, सर्व खादी संस्थांनी पुढील वितरणासाठी संबंधित जिल्ह्यातील जिल्हाधिकाऱ्यांना किमान 500 मास्क मोफत उपलब्ध करुन देण्याचे आवाहन केव्हीआयसीच्या अध्यक्षांनी केले आहे. खादी आणि ग्रामोद्योग आयोगाच्या 2400 सक्रीय खादी संस्थांमधून या कार्याद्वारे देशभरामध्ये 12 लाख मास्क उपलब्ध केले जातील. या आवाहनानंतर, अनेक खादी संस्थांनी संबंधित जिल्हाधिकाऱ्यांना 500 मास्क उपलब्ध करून दिले आहेत. श्री सक्सेना पुढे म्हणाले, “मास्क हे कोरोना साथीच्या आजाराशी लढण्यासाठी सर्वात महत्वाचे साधन आहे. भारतासाठी एकमेव पर्याय असलेले हे मास्क डीटी फॅब्रिकपासून तयार केलेले आहेत, तसेच ते वैद्यकीय मार्गदर्शक तत्त्वांशी तंतोतंत जुळत असून मागणी उत्तम दर्जानिशी पूर्ण करू शकतील.”
B.Gokhale/S.Shaikh/P.Malandkar
(
विज्ञान आणि तंत्रज्ञान मंत्रालय
पंतप्रधान नरेंद्र मोदी 10 सप्टेंबर 2022 रोजी सायन्स सिटी, अहमदाबाद येथे राज्यांच्या विज्ञान आणि तंत्रज्ञान मंत्री परिषदेचे उद्घाटन करतील
सर्व 28 राज्यांचे विज्ञान आणि तंत्रज्ञान मंत्री, 8 केंद्रशासित प्रदेशांचे प्रशासक आणि 100 हून अधिक स्टार्ट अप आणि उद्योगांचे मुख्य कार्यकारी अधिकारी या दोन दिवसीय विज्ञान परिषदेत सहभागी होण्याची अपेक्षा आहे: डॉ जितेंद्र सिंह
नवी दिल्ली, 31 ऑगस्ट 2022
पंतप्रधान नरेंद्र मोदी 10 सप्टेंबर 2022 रोजी सायन्स सिटी, अहमदाबाद येथे सर्व राज्ये आणि केंद्रशासित प्रदेशांच्या विज्ञान आणि तंत्रज्ञान मंत्र्यांच्या 2-दिवसीय विज्ञान परिषदेचे उद्घाटन करतील.
एका उच्चस्तरीय अधिकृत बैठकीनंतर आज येथे याची घोषणा करताना, केंद्रीय विज्ञान आणि तंत्रज्ञान राज्यमंत्री , पृथ्वी विज्ञान राज्यमंत्री , पंतप्रधान कार्यालयाचे राज्यमंत्री, कार्मिक, सार्वजनिक तक्रारी, निवृत्ती वेतन, अणुऊर्जा आणि अंतराळ राज्यमंत्री डॉ जितेंद्र सिंह म्हणाले की, यावेळच्या परिषदेला वेगवेगळ्या राज्ये/केंद्रशासित प्रदेशांशी संबंधित, नवीन तंत्रज्ञानावर लक्ष केंद्रित करून वेगळे स्वरूप दिले जात आहे त्याचबरोबर मानवी जीवन अधिक सुकर करण्यासाठी राज्य आणि केंद्रशासित प्रदेशांची कटिबद्धता दृढ केली जाणार आहे. देशभरात अधिक समन्वय साधून विज्ञान, तंत्रज्ञान आणि नवोन्मेष पूरक व्यवस्थेला बळकटी देताना केंद्र आणि राज्यांमधील मतभेद दूर करण्यासाठीही ही बैठक मदत करेल, असे ते म्हणाले.
सर्व 28 राज्यांचे विज्ञान आणि तंत्रज्ञान मंत्री, 8 केंद्रशासित प्रदेशांचे प्रशासक, राज्यांचे प्रमुख अधिकारी - मुख्य सचिव, राज्यांमधील विज्ञान आणि तंत्रज्ञानाचे प्रभारी प्रधान सचिव आणि डीएसटी,डीबीटी, डीएसआयआर, एमओइएस, डीएइ, डीओएस, आयसीएमआर, एमओइएफ अँड सीसी, एमएनआरइ , जलशक्ती यांसारखे भारत सरकारचे सर्व विज्ञान सचिव आणि 100 हून अधिक स्टार्ट अप आणि उद्योगांचे मुख्य कार्यकारी अधिकारी या दोन दिवसीय विज्ञान परिषदेत सहभागी होण्याची अपेक्षा आहे.
डॉ.जितेंद्र सिंह यांनी माहिती दिली की, या दोन दिवसीय विज्ञान आणि तंत्रज्ञान परिषदेला एक नवीन आयाम मिळेल कारण यात अनेक कृती-आधारित निर्णय घेतले जातील. त्याचबरोबर सर्व राज्ये आणि केंद्रशासित प्रदेशांना राष्ट्रीय विज्ञान, तंत्रज्ञान आणि नवोन्मेष धोरणाच्या धर्तीवर वैयक्तिक धोरण निर्धारित करण्यास सांगितले जाईल. मंत्री म्हणाले, सहकारी संघवादाच्या खर्या भावनेनुसार केंद्र सरकार राज्यांना त्यांची एसटीआय धोरणे तयार करण्यात मदत करेल. ते म्हणाले, केंद्र राज्यांसोबत त्यांच्या विशिष्ट विज्ञान-तंत्रज्ञानविषयक गरजा, आव्हाने आणि अंतर क्षेत्रे आणि उपाय विकसित करण्यासाठी संयुक्तपणे काम करेल.
डॉ जितेंद्र सिंह म्हणाले की, संशोधन आणि विकास, नवोन्मेष आणि उद्योजकता यांना प्रोत्साहन देऊन राज्यांमध्ये एसटीआय परिसंस्था मजबूत करण्यासाठी केंद्र-राज्य समन्वय आणि सहयोग यंत्रणा मजबूत करण्याच्या मोठ्या उद्दिष्टाच्या दिशेने राज्यांनी त्यांची धोरणे आखण्यासाठी सक्रिय होण्याची गरज आहे.S.Patil/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
केंद्रीय लोकसेवा आयोग
केंद्रीय लोकसेवा आयोगातर्फे जुलै 2021 महिन्यात भरतीविषयक अंतिम निकाल जाहीर
नवी दिल्ली, 27 ऑगस्ट 2021
केंद्रीय लोकसेवा आयोगामार्फत, जुलै 2021 मध्ये खालील भरतीविषयक अंतिम निकाल जाहीर करण्यात आले आहेत. शिफारस करण्यात आलेल्या उमेदवारांना टपालाने याविषयी माहिती पाठवण्यात आली आहे.
संपूर्ण यादी बघण्यासाठी इथे क्लिक करा.Jaydevi PS/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
पंतप्रधान कार्यालय
लचित दिनानिमित्त पंतप्रधानांनी लचित बोरफुकन यांना आदरांजली वाहिली
नवी दिल्ली, 24 नोव्हेंबर 2021
पंतप्रधान नरेंद्र मोदी यांनी लचित दिनानिमित्त लचित बोरफुकन यांना आदरांजली वाहिली.
एका ट्विटमध्ये पंतप्रधान म्हणाले;
"आज, लचित दिनानिमित्त, मी शूरवीर लचित बोरफुकन यांना आदरांजली वाहतो. शौर्य, सन्मान आणि आसामच्या वैभवशाली संस्कृतीचे समर्थक म्हणून त्यांचे सर्वत्र स्मरण केले जाते. सर्वांसाठी समता, न्याय आणि सन्मानाच्या मूल्यांप्रति ते नेहमीच वचनबद्ध राहिले."
Jaydevi PS/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(